open-index/open-wikipedia-markdown huggingface dataset:
מא צ'ונג פיי

**מא צ'ונג-פיי** (**Chung-Pei Ma** במנדרינית: **馬中珮**) היא אסטרופיזיקאית וקוסמולוגית. צ'ונג-פיי היא פרופסורית לאסטרונומיה ופיזיקה באוניברסיטת קליפורניה בברקלי המובילה את קבוצת המחקר החוקרת חורים שחורים - קבוצת מחקר שגילתה בין היתר את החורים השחורים הגדולים ביותר הידועים לנו. היא זכתה במגוון פרסים, ביניהם  לפיזיקה בשנת 2003.

## ביוגרפיה
מא צ'ונג-פיי, נולדה בטאיוואן בשנת 1966 לשני הורים אשר עסקו בעיתונאות. אביה מא צ'י-שן (Ma Chi-shen) היה עיתונאי ידוע ואמהּ, האונג צ'או-הנג (Huang Chao-heng) הייתה עיתונאית האחראית על ניהול חדשות הפנים בתחנת שידור בטאיוואן. במהלך ילדותה בטאיוואן נגנה בכינור, אך כבר אז ידעה צ'ונג-פיי מה היא תרצה ללמוד ואת שאיפותיה לעתיד.

בשנת 1983 זכתה מא צ'ונג-פיי במקום הראשון בתחרות הנגינה בכינור בטאיוואן. באותה השנה כשהיא בת 17 עברה צ'ונג-פיי לארצות הברית כדי ללמוד פיזיקה במכון הטכנולוגי של מסצ'וסטס (Massachusetts Institute of Technology / MIT). שם למדה את לימודי התואר הראשון והדוקטורט שלה בפיזיקה. בנוסף במהלך שהותה ב-MIT למדה בקונסרבטוריון ניו אינגלנד שבבוסטון כדי לשפר ולשמר את יכולות נגינתה. בשנת 1993 עברה מא צ'ונג-פיי למכון הטכנולוגי של קליפורניה (California Institute of Technology) ובשנת 1996 עברה לאוניברסיטת פנסילבניה שם הייתה עמיתת ועוזרת פרופסור עד לשנת 2001.

בשנת 2002 החלה מא צ'ונג-פיי לחקור באוניברסיטת ברקלי (Berkeley) שבקליפורניה שם הייתה פרופסורית לאסטרונומיה והובילה קבוצת מחקר שגילתה את החורים השחורים הגדולים ביותר. בנוסף, בין השנים 2007 עד לשנת 2017 פעלה מא צ'ונג-פיי בתור העורכת הקוסמולוגית המדעית של העיתון The Astrophysical Journal.

## פעילות מחקרית
תחום המחקר המרכזי של צ'ונג-פיי הוא קוסמולוגיה ואסטרופיזיקה. במהלך שנות פעילותה עסקה צ'ונג-פיי במגוון רחב של נושאים מחקריים הקשורים לפיזיקה ואסטרולוגיה כגון: המאפיינים של חומר אפל ואנרגיה אפלה, קרינת הרקע הקוסמית, עידוש כבידתי (תופעה בה קרני האור מתעקמות סביב גופים בעלי מסה גבוהה כמו חורים שחורים וכוכבי נייטרונים), התפתחות ויצירה של גלקסיות חדשות ומבנה של היקום.

בנוסף לכל אלה, עמדה צ'ונג-פיי בראש צוות מחקר העוסק בחורים שחורים. עיסוקם ומחקרם המרכזי היה גילוי החורים השחורים הגדולים ביותר הידועים לנו. עד למחקרה סברו כי לחורים השחורים הגדולים ביותר מסה של 10 מיליארד שמשות, אך במהלך מחקרה הוכיחה שמסת הגדולים ביותר שגילו כמעט כפולה מכך, ולמאסיבי ביותר בעל מסה של 21 מיליארד שמשות. התגליות המדעיות שלה בנושאים אלה תרמו רבות להבנה שלנו בכל הקשור לאסטרופיזיקה בפרט והיקום בכלל, ועל כך קבלה צ'ונג-פיי ומעבדתה פרסים רבים והוקרה על תגליותיהם.

## פרסים והוקרה
* 1987- חברה באחוות פאי בטא קפא – אחוות אוניברסיטאות אמריקאית אשר מקבלת לשעריה את הסטודנטים הטובים ביותר.
* 1997 - פרס אנני ג'אמפ קאנון לאסטרונומיה(AAS)- פרס המוענק לנשים על ידי האגודה האסטרונומית האמריקאית.
* 2003 - פרס מריה גופרט-מאייר (Maria Goeppert-Mayer Award) לפיזיקה - פרס המוענק מדי שנה על ידי החברה האמריקאית לפיזיקה (American Physical Society) לאישה אשר תרמה בתגליותיה באופן יוצא מגדר הרגיל בכל תחומי הפיזיקה.
* 2009 - עמיתה של החברה הפיזיקאית האמריקאית (American Physical Society).
* 2020 – עמיתה של האקדמיה האמריקאית למדעים ואומנויות (American Academy of Arts and Sciences)- תואר המוענק מדי שנה למדענים ואנשי רוח שתרמו רבות לידיעתנו.

## הערות שוליים

קטגוריה:אסטרופיזיקאיות
קטגוריה:מדעניות אמריקאיות במאה ה-20
קטגוריה:זוכות פרס אנני ג'אמפ קאנון
קטגוריה:אמריקאיות שנולדו ב-1966
קטגוריה:אמריקאים שנולדו ב-1966
ימת החול א-רביאנא

**ימת החול א-רביאנא**, **רבאניה**, היא ימת חול בגזרה הדרומית-מזרחית של לוב. שטחה כ-65,000 קמ"ר. אזור ים חול א-רביאנא נמצא בחלקו המערבי של מדבר לוב במחוז כופרה שבאזור קירניאקה.

## גאוגרפיה
ימת החול נקרא על שם עיירת נווה המדבר א-רביאנא הממוקמת לקצה הקצה המזרחי שלה. יחד עם ימת החול כאלאנשיו וימת החול הגדולה, ימת החול א-רביאנא הוא חלק מהמדבר הלובי הגדול יותר 

## הערות שוליים

קטגוריה:לוב: גאוגרפיה
קטגוריה:לוב: מחוז כופרה
קטגוריה:ימות חול (צורת נוף)
קרלו אלפרדו פיאטי

**קרלו אלפרדו פיאטי** (באיטלקית: **Carlo Alfredo Piatti**; 8 בינואר 1822, ברגמו – 18 ביולי 1901, מוצו) היה צ'לן, מורה למוזיקה ומלחין איטלקי.
ממוזער

## ביוגרפיה
קרלו אלפרדו פיאטי הוא בנו של הכנר אנטוניו פיאטי (שנולד בשנת 1801 אף הוא בברגמו ושהוביל את התזמורת בעיר). אלפרדו פיאטי התחיל ללמוד לנגן בכינור לפני שעבר ללמוד נגינה על צ'לו. כצ'לן הוא למד אצל דודו, גטאנו זאנטי שהיה צ'לן. לאחר שנתיים של לימודים הצטרף לתזמורת בתיאטרון, שם ניגן במשך שלושה חודשים. לאחר מותו של דודו, הוא הפך לתלמיד בקונסרבטוריון של מילאנו בפיקודו של וינצ'נצו מריגי. את הופעת הבכורה שלו בקונצרט הוא ערך בגיל 15 והחל לסייר בערים בגיל 16. איש לא פקפק במיומנותו של הווירטואוז הצעיר בכלי, אך הוא לא משך קהל רב. כתוצאה מכך, כשפיאטי חלה הוא נאלץ למכור את הצ'לו שלו לכיסוי העלויות הרפואיות. פרנץ ליסט הזמין אותו להופיע באחד הרסיטלים שלו. הוא היה המום מהנגינה של פיאטי. פיאטי המשיך להיות אחד הצ'לנים המפורסמים ביותר בימיו, שאהוב על היצירות שהלחין וביצוען בעצמו.

משנת 1838 הוא יצא למסע הופעות ברחבי אירופה, וניגן בהצלחה יוצאת דופן בכל הערים החשובות ביבשת. בשנת 1844 הופיע בפני הציבור בלונדון בקונצרט פילהרמוני.

בשנת 1852 הוא הציג לראשונה סונטה לצ'לו ופסנתר, אופ. 32, מאת ויליאם סטרנדייל בנט . לאחר שקיבל את כתב היד המקורי של היצירה בבוקר, הוא בחן אותה ברכבת ואז ניגן אותה בקונצרט באותו ערב בעל פה.

בשנים 1859–1897 הוא היה בתפקיד הצ'לו הראשון בקונצרטים קאמריים מפורסמים. הוא ניגן בסטרדיוואריוס שכיום נקרא על שמו ונמצא בבעלות הצ'לן המקסיקני קרלוס פריטו .

תלמידיו היו רבים, וכללו את רוברט האוסמן.

קרלו אלפרדו פיאטי נפטר באיטליה, כ-4–6 קילומטרים ממקום הולדתו.

פסל של פלג גופו העליון של פיאטי שעשוי משיש, נמצא באוסף האקדמיה המלכותית למוזיקה, שניתן על ידי בתו בשנת 1909.

## יצירותיו
ממוזער|פיאטי בערך לפני 1900.
[ממוזער|פיאטי משנת [1958. ליטוגרפיה מאת אדוארד קייזר]]

## קישורים חיצוניים

## הערות שוליים

קטגוריה:מורים למוזיקה באיטליה
קטגוריה:צ'לנים איטלקים
קטגוריה:מלחינים איטלקים במאה ה-19
קטגוריה:איטלקים שנולדו ב-1822
קטגוריה:איטלקים שנפטרו ב-1901
ים ההברידים

**ים ההברידים** (באנגלית: **Sea of the Hebrides**) הוא ים המצוי מול חופה הצפון מערבי של סקוטלנד ומחובר לצפון האוקיינוס האטלנטי. הוא מפריד בין האיים ההברידיים החיצוניים לאיים ההברידיים הפנימיים, שהגדול מביניהם הוא סקאי. בצפון ים ההברידים נמצא מצר הים מינץ' .

ים ההברידים הוא חלק מהימים הסמוכים לחופה המערבי של סקוטלנד על פי הגדרת ארגון ההידרוגרפיה הבינלאומי, ומבחינת זכויות הדיג הוא נכלל בקבוצת "הימים המערביים של סקוטלנד".

ב-30 באוגוסט 2019 החלה ממשלת סקוטלנד לדון בהצעה להכריז על שמורה ימית מוגנת בים ההברידים. בדצמבר 2020 הוחלט להכריז על שטח של 10,039 קמ"ר כשמורה ימית, בעיקר במטרה להגן על אוכלוסיית כרישי הענק והלווייתן הגוץ מפני סכנת הכחדה.

## קישורים חיצוניים

## הערות שוליים

ממוזער|ימין|ים ההברידים. באדום - האיים ההברידיים הפנימיים, בחום - האיים ההברידיים החיצוניים. מצפון מצר המינץ'

קטגוריה:האיים ההברידיים
קטגוריה:ימים באוקיינוס האטלנטי
קטגוריה:הממלכה המאוחדת: ימים
ג'מה רדמונד

**ג'מה ג'יין רדמונד** (באנגלית: **Jemma Jayne Redmond**;  16 במרץ 1978 – 16 באוגוסט 2016) הייתה ביולוגית אירית. עסקה בפיתוח מדפסות תלת-ממדיות ביולוגיות להדפסת רקמות.

רדמונד הקימה בשותפות עם סטפן גריי את הסטארט-אפ "Ourobotics" ושימשה כמנכ"לית החברה עד למותה, באוגוסט 2016.

## ביוגרפיה
ג'מה רדמונד נולדה בטלאט, בדרום דבלין, אירלנד, לאביה, כריסטי, פועל בניין, ולאמה, לוריין, עובדת משרד. היו לה שני אחים, בריאן ופיליפ.

מגיל צעיר, התעניינה רדמונד בבניית ויצירת דברים, כמו גם ללמוד ולהבין כיצד הם עובדים. היא אמרה על עצמה:

בשנת 2002 רדמונד סיימה תואר ראשון בפיזיקה שימושית באוניברסיטת רוברט גורדון (Robert Gordon University) באברדין שבסקוטלנד, ובשנת 2012 השלימה את התואר השני במדעים ביו ננומטרים (Nano-bio-science) באוניברסיטת קולג' דבלין. במסגרת עבודת המאסטר שלה היא הדפיסה עצמות של אצבעות אדם, תוך שימוש בתאי גזע (Stem Cells) של עכברים.

רדמונד נולדה כבעלת סימנים זכריים ונקביים כאחד (אינטרסקס) וכתוצאה מכך הייתה עקרה. עובדה זו העסיקה את רדמונד רבות והיא כתבה רבות על רצונה להדפיס רחם מתפקד ברשתות החברתיות. שאיפה זו הייתה סיבה מרכזית לעבודתה בתחום ההדפסה הביולוגית.

בשנת 2008 הקימה רדמונד את החברה הראשונה שלה – "Avende", שפיתחה מכונות אוטומטיות למכירת מזון (Vending Machines).

בשנת 2012 רדמונד החלה להתנסות בהדפסה ביולוגית באופן חובבני. המטבח הביתי שלה שימש כמעבדת מחקר בו היא עבדה על מדפסות תלת-ממדיות קיימות. היא שינתה ושיפרה את חלקיהן, והשתמשה בכיריים של המטבח בתור אינקובטרים למדפסות. כעבור שלושה חודשים בלבד הרכיבה רדמונד את המדפסת הביולוגית הראשונה שלה, אותה כינתה "Revolution". הפרויקט הראשון שהדפיסה באמצעות אותה מדפסת ביולוגית היה אצבע אמצעית (אמה), כתגובה סרקסטית לאנשים שפיקפקו בה וביכולתה וטענו שהדפסת איברים מורכבים היא בלתי אפשרית. בהמשך שיפרה רדמונד ושכללה את המדפסת, כמו גם פיתחה מדפסות נוספות, ויצרה את המדפסת הביולוגית הראשונה שיכולה להשתמש ב-10 חומרים שונים במקביל. פיתוח זה מאפשר הדפסת רקמות מורכבות, כמו כלי דם בתוך איברים.

רדמונד הייתה הראשונה לפתח מדפסת ביולוגית תלת-ממדית, שמאפשרת לשמר את התאים (ה"דיו הביולוגי") בחיים, במהלך ההדפסה. על פיתוחה פורץ הדרך ביצירת מדפסות מורכבות אלו הגישה רדמונד בקשות לרישום חמישה פטנטים. רדמונד בנתה את המדפסות הביולוגיות מחומרים זולים, ותכנתה אותן בשיטת קוד פתוח (open source). כך הצליחה להוזיל את מחיר המדפסת מ-€175,000 ל-€12,500 ולהפוך אותה לזמינה ונגישה לקהל רחב יותר. העלות הזולה אף תרמה להפצת השימוש במדפסות אלו במעבדות מחקר.

בינואר 2015 הקימה רדמונד בשותפות עם סטפן גריי, דוקטור להנדסה ביולוגית, חברת סטארט-אפ בשם "Ourobotics", שפיתחה מדפסות תלת-ממדיות להדפסת רקמות ואיברים ושאפה להפוך אותן זולות ונגישות. רדמונד כהנה כמנכ"לית החברה עד למותה. כעבור שנה בלבד, בינואר 2016, זכתה רדמונד עם חברת הסטארט-אפ שלה במקום הראשון בתחרות ה-SVOD (Silicon Valley Open Doors) האירופאית שנערכה באותה שנה באירלנד.

רדמונד נפטרה באופן פתאומי בגיל 38.

חלק מהמדפסות שפיתחה רדמונד ממשיכות לשמש במחקרים רפואיים באוניברסיטאות ברחבי בריטניה.

## הערות שוליים

קטגוריה:ילידות 1978
קטגוריה:ביולוגיות
קטגוריה:נפטרות ב-2016
קטגוריה:נפטרים ב-2016
ימת החול כאלאנשיו

**ימת החול כאלאנשיו** (בערבית: **سرير كالانشيي الرملي الكبير** كلنسيو; תעתיק: סריר כּאלאנשיי א-רמלי אל־כּבּיר) היא ימת חול (עֶרג) במדבר לוב, במחוז כופרה בקירנאייקה, מזרח לוב, ששטחהּ כ-62,000 קמ"ר. ימת החול משתרעת בין  נווה המדבר ג'אגבוב (الچاجبوب, الجغبوب) וג'אלו בצפון ועד אל-כופרה בדרום ואורכה מגיעה ל-500 קילומטר.

ימת החול כאלאנשיו מקבילה לימת החול הגדולה וצמודה אליה בקצותיה הצפוניים. הדיונות שבה מתנשאות לגבהים עד 110 מטר. רכסי הדיונות, שהרוח יוצרת, נמשכים בכיוון מצפון-לדרום (בקירוב) בדרום הימה, ואינם סדירים בצפונה. 

## במלחמת העולם השנייה
במלחמת העולם השנייה נעדר מטוס הקונסולידייטד B-24 ליברייטור Lady Be Good בימת החול. השברים התגלו כמאתיים קילומטרים מצפון לכופרה, 15 שנה לאחר הדיווח על ההיעדרות באפריל 1943. הצוות צנח כשהתברר שהדלק אזל. אחרי הנחיתה במדבר חשו במשבי רוח מכיוון צפון-מערב ולכן סברו שהם נמצאים בקרבת הים התיכון ונעו נגד הרוח בתקווה להגיע לאזור בטוח. אולם הם נמצאו במרחק של 640 ק"מ מהים וגוועו מהתייבשות לאחר מסע של 130 ק"מ באזור כה צחיח שגם בדואים אינם נכנסים אליו.

## קישורים חיצוניים
* "גופות וארנקים פזורים בין דיונות בגובה 70 מטר" (''Lady Be Good'' בימת החול של כאלאנשיו)
* "היום בתעופה: 4 באפריל 1943"

## הערות שוליים

קטגוריה:לוב: גאוגרפיה
קטגוריה:לוב: מחוז כופרה
קטגוריה:ימות חול (צורת נוף)
קראון סידני

**קראון סידני** (באנגלית: **Crown Sydney**), מכונה גם **וואן ברנגרו** (**One Barangaroo**), הוא גורד שחקים בברנגרו, סידני, אוסטרליה. הוא נבנה על ידי קראון ריזורטס וכולל בעיקר מלון, דירות מגורים וקזינו. הוא תוכנן על ידי וילקינסון אייר, גובהו 271.3 מטרים ובו 75 קומות, מה שהופך אותו לבניין הגבוה ביותר בסידני ולבניין הרביעי בגובהו באוסטרליה. הבנייה החלה באוקטובר 2016, והושלמה בדצמבר 2020.

## גלריה

קובץ:Crown Sydney Barangaroo1.jpg|פודיום
קובץ:Watermans Cove Sydney.jpg|מבט ממפרץ ווטרמן בשקיעה
קובץ:Crown Hotel Barangaroo Sydney 01.jpg|לובי ראשי במלון מגדלי קראון
קובץ:Crown Hotel Barangaroo Sydney 05.jpg|מעלית לובי
קובץ:Crown Hotel Barangaroo Sydney 07.jpg|ארוחות בחוץ במסעדת וודקאט


## ראו גם
* רשימת מבנים מפותלים

## קישורים חיצוניים

* 
* קראון סידני באתר המועצה לבניינים גבוהים וסביבת מחיה עירונית (CTBUH)
קטגוריה:אוסטרליה: גורדי שחקים
קטגוריה:סידני: מבנים
קטגוריה:בתי קזינו
קטגוריה:בתי מלון
קרל ויטגנשטיין

**קרל אוטו קלמנס ויטגנשטיין** (בגרמנית: **Karl Otto Clemens Wittgenstein**; 8 באפריל 1847 – 20 בינואר 1913) היה טייקון פלדה אוסטרי יליד גרמניה. חברו של אנדרו קרנגי, שאליו הושווה לעיתים קרובות. בסוף המאה ה-19 הוא שלט על משאבי פלדה וברזל בתוך האימפריה האוסטרו-הונגרית, ובשנות ה-90 של המאה ה-19 נחשב לאחד מבעלי ההון הגדולים ביותר בעולם. הוא היה גם אביהם של הפסנתרן פאול ויטגנשטיין, הפילוסוף לודוויג ויטגנשטיין ושל הפילנתרופית מרגרט סטונבורו-ויטגנשטיין.

## ביוגרפיה
סבו של קרל ויטגנשטיין היה מנהל אחוזה בשם מוזס מאייר, שהגיע מהעיירה לָאספֵה. הוא עבר לקורבך לפני 1802, שם היה סוחר. בסביבות 1808 כינה את עצמו משה מאייר ויטגנשטיין, על שם מקום הולדתו זיגֵן-ויטגנשטיין ולאחר מכן נודע בשם משה מאיר ויטגנשטיין. בתחילה, עסקיו של ויטגנשטיין הפכו למפעל הגדול והמצליח ביותר בעיר קורבך, אך זמן קצר לאחר מכן החל לדעוך. נולד לו בן, הרמן כריסטיאן (נולד ב-12 בספטמבר 1802 בקורבך; נפטר בשנת 1878 בווינה) שהעביר את העסק לגוליס (Gohlis) בסוף שנות ה-30 של המאה ה-19. משם המשיכה המשפחה לשגשג כלכלית.

בשנת 1938, כדי להימלט מחוקי הגזע הנאציים וכדי להיות מסווג כחצי יהודים, טענו צאצאיו כי הרמן כריסטיאן אינו בנו של משה מאיר ויטגנשטיין אלא צאצא לא חוקי של בית וולדק .
ממוזער|260px|שמאל|11 הילדים של הרמן ופאני. קרל השני משמאל
לאחר שהרמן כריסטיאן התנצר לפרוטסטנטיות, הוא התחתן עם פאני פיגדור בשנת 1839. היא באה מאחת המשפחות החשובות בווינה.

קרל, יליד 1847, היה השישי מתוך אחד עשר הילדים של הרמן ופאני. שלוש שנים אחר כך עברה המשפחה לווסנדורף באוסטריה, שם נולדו ארבעת אחיו הקטנים.

קרל התנגד בצעירותו לשיטות הלימוד הקלאסיות שהוטלו על ילדי הבורגנות הווינאית. הוא ברח מהבית בגיל אחת עשרה ובגיל שבע עשרה גורש מבית הספר בגלל חיבור שכתב ובו הכחיש את "נצחיות הנפש". אביו, הרמן, המשיך ברצונו לחנך את בנו בכך שהוא שכר עבורו מורים פרטיים כדי להבטיח שקרל יעבור את בחינותיו, אך קרל, שוב, ברח, ושהה בווינה כמה חודשים לפני שנמלט לניו יורק עם מעט כסף וכינור.

מונק כותב, "בכל זאת הוא הצליח לשמור על עצמו במשך יותר משנתיים על ידי עבודה כמלצר, מוזיקאי סלון, ברמן ומורה (של כינור, מתמטיקה, גרמנית וכל דבר אחר שהיה יכול לחשוב עליו)."

הוא חזר לווינה בשנת 1867 והמשיך להתעניין בהנדסה. לאחר שנה של השכלה נוספת, לקח קרל את עבודת השרטוט בבניית בית חרושת לגלגלי פלדה בבוהמיה, תפקיד שהציע לו פול קופלוויזר, אחיו של גיסו.

קרל התקדם במהירות בתוך החברה ובסופו של דבר השתלט עליה כמנכ"ל בתוך חמש שנים. בסוף המאה התשע עשרה הפך קרל ויטגנשטיין לאחד הגברים העשירים באירופה ודמות מובילה בתעשיית הברזל והפלדה. בשנת 1898 הוא פרש מתפקידיו והעביר חלק ניכר מעושרו למניות זרות, בעיקר בארצות הברית שהגנה על משפחת ויטגנשטיין מפני האינפלציה בווינה לאחר מלחמת העולם הראשונה.

קרל התחתן עם ליאופולדין מריה יוזפה קלמוס, הידועה בקרב ידידיה בשם פולדי, בשנת 1873. היא הייתה בת הזוג היחידה של אחד מילדיו של הרמן כריסטיאן שהיה להם רקע יהודי; אביה היה יהודי בוהמי ואמה הייתה קתולית אוסטרית-סלובנית. נולדו להם תשעה ילדים.

## קישורים חיצוניים

## הערות שוליים

קטגוריה:תעשיינים
קטגוריה:אוסטרים שנולדו ב-1847
קטגוריה:נפטרים ב-1913
מזלדאן

**מזלדאן** (בהונגרית: **Mezőladány**) הוא כפר במחוז סבולץ'-סטמאר-ברג שבצפון מזרח הונגריה.

## יהודי מזלדאן
יהודים התחילו להתיישב במזלדאן בתחילת המאה ה-19. רובם התפרנסו ממסחר ומלאכה, ואחדים היו בעלי משקים חקלאיים. הקהילה השתייכה לזרם האורתודוקסי, והיו בה בית קברות יהודי, בית כנסת, "חדר", ובית ספר "תלמוד תורה".

החל משנת 1867 יהודי הכפר הוכפפו לקהילה היהודית במאנדוק.

עם החלת "החוקים היהודיים" שהיפלו לרעה את היהודים בתחומי החברה והכלכלה, איבדו רוב יהודי מזלדאן את מקורות פרנסתם. אחרי פרוץ מלחמת העולם השנייה הוכרז גיוס כללי בהונגריה והיהודים גויסו ל"פלוגות עבודה", שבמסגרתן בצעו עבודות ביצורים ושירותים לצבא ההונגרי.

בקיץ 1941 נשלחו צעירים יהודים ממזלדאן לחזית אוקראינה, שם לחמו ההונגרים לצד הגרמנים, והועסקו בפירוק מוקשים, רובם נהרגו.

כמה שבועות אחרי כניסת הצבא הגרמני להונגריה הובלו יהודי מזלדאן לגטו קישווארדה שם רוכזו כ-7,000 יהודי האזור. כעבור כמה שבועות שולחו יהודי הגטו למחנה ההשמדה אושוויץ.

אחרי המלחמה שבו לכפר כמה יהודים ששרדו, חיי הקהילה לא חודשו.

## לקריאה נוספת
*מזלדאן בפנקס הקהילות הונגריה,  עמוד 344
* מאזו'-לאדאן', בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 205-206. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

## קישורים חיצוניים

* 

* 
* 

## הערות שוליים

קטגוריה:הונגריה: כפרים
טופס אישור אכלוס

**טופס אישור אכלוס** או בשמו העממי **טופס 4**, הוא טופס המהווה רשמית אישור אכלוס למבנה במדינת ישראל, ומהווה תנאי מחובות היזם בהתייחס לקבלת היתר בנייה מול ועדות התכנון והבנייה. כשלאחר אישור התוכנית והבנייה, טופס 4 מהווה תנאי קדם לשימוש במבנה, ולאספקת חשמל, מים וטלפון. כדי לקבל טופס 4 יש להוכיח כי לא נשקפת סכנה למשתמשים הצפויים במבנה ושניתן להשתמש בו למטרה המוצהרת שלשמה נבנה.

בפועל טופס האכלוס הרשמי הוא "תעודת גמר לבניין", מכונה גם טופס 5, אך נפוץ למעשה שטופס 5 הוא "חותמת גומי" לאחר קבלת טופס 4.

## רקע
קיימת חובת קבלן לדין וחשבון ודיווחים שוטפים על מהלך ואופי הבנייה מול הרשות המקומית. בין המסמכים שעליו להגיש:.

***תצהירים**
** הצהרת מהנדס אחראי לביצוע
** תצהיר מודד - התאמת מיקום היסודות לחפירות
** תצהיר מודד - התאמת מיקום קומת המסד
** תצהיר אחראי לביצוע שלד הבניין בסיום הבנייה
** תצהיר אחראי לביצוע השלד לבניית מרחב מוגן או מקלט
** בדיקת מקלט על ידי מהנדס
***טפסים לאישור תעודת גמר**
** אישור מורשה נגישות לתעודת גמר

***טופס 2**
** מכתב הסכמים לטופס 2

***טופס 2 ותעודת גמר**
** בקשה לתחילת עבודות
** בקשה לתעודת גמר

***טופס א-ב-ג**
** טופס א
** סימון קווי בנייה
** גמר יסודות
** גמר קומת מסד
** גמר מקלט/חדר מוגן
** גמר שלד
** גמר בניין ופיתוח
** טופס ג


### חובות [[יזם]] בטופס 4
"תקנות התכנון והבנייה (אישורים למתן שירותי חשמל, מים וטלפון), תשמ"א-1981" מסדירים את חובות היזם על הנגשת תשתיות לשירותי מים, חשמל וגז.

## קבלת טופס 4
מגיש הבקשה ל"טופס אישור אכלוס" חייב לפנות לרשות המקומית, לאחר שפתח תיק בוועדה המקומית בה ניתן ההיתר ולקבל טפסים מתאימים ממחלקת הפיקוח על הבנייה. בעזרת טפסים אלו ניתן לספק תצהירים תקניים לפיהם הבנייה בפועל בשטח תואמת את היתר הבנייה שניתן. טפסים נחוצים הם "טופס הצהרת מודד" שייחתם על ידי מודד מוסמך, "טופס מינוי קבלן" שייחתם על ידי הקבלן ו"טופס אחראי לביצוע שלד", שייחתם על ידי המפקח.

עליו להוכיח כי אין ליקויים מסוכנים למשתמשים במבנה או בסביבתו וכי התשתיות הרלוונטיות הותקנו כדין, כולל מרחבים מוגנים.

בנוסף, יש להמציא אישור רשות הכבאות על בטיחות אש הולמת במבנה כנדרש בחוק.

קבלת טופס 4 קובעת את תאריך סיום הבנייה המצופה, באופן רשמי.

## קישורים חיצוניים
* מה זה טופס 4, למה הוא כל כך חשוב ואיך מקבלים אותו?, באתר מדלן
* מהו טופס 4 - טופס אישור אכלוס, באתר "הון - מדריכים פיננסיים"
* רשימת תיוג לטופס 4, של הוועדה המקומית לתכנון ובניה הגליל המערבי

קטגוריה:ישראל: תכנון ובנייה
רז'ה באלינט (רופא)

**רז'ה באלינט** (במקור **בלאייר** עד 1892, בהונגרית: **Bálint Rezső**; בודפשט, 22 באוקטובר 1874 – בודפשט, 23 במאי 1929) היה רופא, פנימאי, נוירולוג, יהודי-הונגרי מנהל קליניקה, פרופסור באוניברסיטה, שנתן את שמו לסינדרום באלינט.

## ביוגרפיה
רז'ה באלינט נולד במשפחה יהודית כבנם של סוחר התבואה יוז'ף בלאייר ושל יוליה פוליצר. בין השנים 1884–1892 הוא למד בגימנסיה המלכותית הראשית ברובע 5 בבודפשט ואחר כך המשיך את לימודיו בפקולטה לרפואה של אוניברסיטת בודפשט. הוא היה עוזרו של פרידייש קוראני וקיבל את תעודת הרופא בשנת 1897. משנת 1900 היה מתמחה בקליניקה. בין 1902 לבין 1906 הוא היה מרצה, מ-1906 עד 1907 מרצה בכיר, ומשנת 1911 עוזר פרופסור עד 1914. הוא התמודד למשרת פרופסור רגיל באוניברסיטה באותה השנה. הוא התמנה לראש המרפאה הפנימית ומינויו כפרופסור מן המניין התחיל ב-13 באוקטובר, אך רק ב-23 בינואר 1917 הציע השר את מינויו הרשמי לקרל הראשון, קיסר אוסטריה שאישר אותו ב-2 בפברואר 1917. מיוני 1915 עד יוני 1917 הוא שירת כסגן אלוף בצבא המשותף של אוסטריה-הונגריה, כמו גם רופא ראשי ומפקד בית חולים. בשנת 1929 הוא נפטר מסרטן בלוטת התריס.

אחיו היו זולטאן באלינט, אדריכל, אימרה באלינט (כלכלן), עיתונאי וסופר. אשתו הייתה מריה הירונימי, בתו של הפוליטיקאי קארוי הירונימי, אותה נשא לאישה ב-14 באוגוסט 1915.

## עבודותיו
* מדריך דיאטני (1924)
* סוכרת ואינסולין (עם זולטאן ארנסט ובלה פורייס, 1927)
* Ulcus- problem und Säuregasengleichgewicht

## פרסים והוקרה
* פרס קרן בלשה (1913)
* מדליית בלשה (1928)
* הפרס המלכותי קרן פרנץ טאוסק של ההסתדרות הרפואית (1926)

## קישורים חיצוניים

* 

## הערות שוליים

קטגוריה:רופאים יהודים הונגרים
קטגוריה:רופאים פנימיים יהודים הונגרים
קטגוריה:נוירולוגים
קטגוריה:בוגרי אוניברסיטת אטווש לוראנד בודפשט
קטגוריה:יהודים בצבא האוסטרו-הונגרי במלחמת העולם הראשונה
קטגוריה:רופאים צבאיים יהודים
קטגוריה:בודפשט: אישים
קטגוריה:יהדות בודפשט
קטגוריה:הונגרים שנולדו ב-1874
קטגוריה:הונגרים שנפטרו ב-1929
חמאדה

[ממוזער| החמאדה 'השחורה' בטדמייט ב[אלג'יריה]]
[ממוזער||חמאה ב[מאלי.]]
**חמאדה** (בערבית: **حمادة**; ḥammāda) היא סוג של נוף מדברי שמורכב בעיקר ממישורים סלעיים קשים גבוהים ועקרים, שרוב החול שבו הוסר על ידי שחיקה רוחית.

## היווצרות
החמאדה נוצרת על ידי הרוח שמסירה תוצרי בליה עדינים: תהליך אאולי המכונה דפלציה. הגרגירים העדינים יותר נלקחים בהסעה בהקפצה, ואילו החול מוסר באמצעות זחילה על פני השטח, ומשאיר אחריו נוף של חצץ, סלעים וסלע חשוף.

## צורות קרקע קשורות
חמאדה קשורה לריצוף מדברי (הידוע בכינויו רג, סריר, גיבבר או סאי), המתרחש כמישורים אבניים או שקעים מכוסים בחצץ או סלעים, ולא כמישורי הרמה.

בניגוד לחמאדה *[[ימת חול|הארג]]* הוא שטח גדולים של דיונות חול נעות.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מילים וביטויים בערבית
קטגוריה:גאוגרפיה
קטגוריה:מדבר
גבריאל פון מקס

**גבריאל קורנליוס ריטר פון מקס** (בגרמנית: **Gabriel Cornelius Ritter von Max**; 23 באוגוסט 1840 – 24 בנובמבר 1915) היה צייר אוסטרי יליד פראג.

## ביוגרפיה
נולד בשם גבריאל קורנליוס מקס, בנם של אנה שומאן והפסל יוזף מקס. בין השנים 1855–1858 למד באקדמיה לאמנויות בפראג אצל אדוארד פון אנגרת'. לימודיו כללו פאראפסיכולוגיה, דרוויניזם, פילוסופיה אסייתית, רעיונותיו של שופנהאואר ומסורות מיסטיות שונות.

הציור הגדול הראשון שלו צויר בשנת 1858, בזמן שהיה סטודנט באקדמיה בפראג. הוא המשיך את לימודיו באקדמיה לאמנות הווינאית אצל קרל פון בלאס, קרל מאייר (הצייר), כריסטיאן רובן וקרל וירזינגר.

בין השנים 1863–1867 למד באקדמיה במינכן אצל קארל פון פילוטי, וגם אצל הנס מקרט ופרנץ דפרגר. הצלחתו הראשונה הייתה בשנת 1867 עם הציור "קדוש מעונה": בציור זה הוא השתמש בגוונים כהים, בסגנון של פילוטי, כדי ליצור ממד של סמליות דתית-מיסטית.

הוא המשיך להשתמש בפלטה הכהה של בסגנונו של פילוטי גם בשנות ה-70 של המאה ה-19, ומאוחר יותר נע לעבר לוח צבעים שקט יותר, תוך שימוש בפחות צבעים. משנת 1869 היה לגבריאל פון מקס סטודיו משלו במינכן. בקיץ הוא היה באמרלנד באגם סטארנברגר.

בשנים 1879–1883 היה גבריאל מקס פרופסור לציור היסטורי באקדמיה במינכן. הוא גם הפך לחבר בחברה התאוסופית. בשנת 1900 הוא קיבל תואר אביר.

הוא נפטר במינכן בשנת 1915.

התעניינותו במחקרים אנתרופולוגיים ניכרה גם בעבודתו. היה לו אוסף מדעי גדול של ממצאים אתנולוגיים ואנתרופולוגיים פרהיסטוריים. האוסף והתכתובות שלו נמצאים כעת ברייס-אנגלהורן-מוזיאון במנהיים.

במעונו באגם סטארנברגר הקיף את עצמו גבריאל מקס במשפחת קופים, אותה צייר לעיתים קרובות, ולעיתים הציג אותם כאנושיים. מקס, יחד עם עמיתיו, השתמשו לעיתים קרובות בתצלומים להכוונת הציור. המספר הגדול של צילומי קופים בארכיון שלו מעיד על השימוש בהם בתרגום ישיר לציוריו.

גבריאל פון מקס היה אמן משמעותי מכיוון שזנח את הנושאים הקלאסיים של חיי היום יום ואירועים היסטוריים, על מנת לפתח שפה ציורית אלגורית-מיסטית.

## גלריה

קובץ:Gabriel Cornelius Max – Návštěva v ateliéru (1888).jpg
קובץ:1875 Max Die Mußestunde anagoria.jpeg
קובץ:Gabriel von Max - Der Hofschauspieler Alois Wohlmuth - G 18048 - Lenbachhaus.jpg
קובץ:Gabriel von Max Mutter mit Kind.jpg
קובץ:Gabriel von Max - Schlafen gehenǃ, c. 1900.jpeg
קובץ:Gabriel von Max - Licht, 1872.png
קובץ:Gabriel von Max - Anthropologischer Unterricht - G 18735 - Lenbachhaus.jpg
קובץ:Gabriel Cornelius von Max, 1840-1915, Monkeys as Judges of Art, 1889.jpg
קובץ:Gabriel von Max - Affen mit Blumenvase.jpg


## קישורים חיצוניים

* 

## הערות שוליים

קטגוריה:ציירים אוסטרים
קטגוריה:ילידי 1840
קטגוריה:אוסטרים שנפטרו ב-1915
הבחירות הפרלמנטריות בירדן (2020)

**הבחירות הפרלמנטריות בירדן** נערכו ב-10 בנובמבר 2020, לבחירת חברי בית הנבחרים התשע עשרה. אחוז ההצבעה היה 29.88% בלבד, הנמוך ביותר מזה עשור.

הבחירות התקיימו מכיוון שהמדינה חוותה עלייה במקרי הקורונה. כתוצאה מכך נערכו קריאות רבות בערוצי המדיה החברתית לבטל את הבחירות, בייחוד משום שלא הוצעו חלופות להצבעה. המדינה נכנסה לסגר מוחלט של ארבעה ימים בעקבות הבחירות, החל מהשעה 23:00 ביום הבחירות, שעה מאוחר יותר מהשעה בה קבעו שייכנסו לסגר (שעה 22:00).

## המערכת האלקטורלית
130 המושבים בבית הנבחרים מורכבים מ-115 חברים שנבחרו על ידי ייצוג פרופורציונלי ברשימה הפתוחה מ-23 מחוזות מגודל שבין שלושה לתשעה מושבים, ו-15 מושבים שמורים לנשים. תשעה מתוך 115 המושבים לייצוג שמורים למיעוט הנוצרי, ושלושה נוספים שמורים למיעוטים הצ'צ'ניים והצ'רקסים.

15 המושבים לנשים מוענקים לאישה שקיבלה הכי הרבה קולות (אך לא מצליחה להיבחר ברשימה) בכל אחת משתים-עשרה הנפות.

## המפלגות שהתמודדו בבחירות
סה"כ 294 מפלגות עם 1,703 מועמדים התמודדו לבחירות, כולל חזית הפעולה האסלאמית, שלוחה של האחים המוסלמים, ורשימת "הפרוגרסיב", קואליציה של מפלגות סוציאליסטיות ולאומיות כולל הרשות הערבית המפלגה המתקדמת, מפלגת הבעת' הסוציאליסטית הערבית הירדנית, המפלגה הקומוניסטית הירדנית, מפלגת העם הדמוקרטית הירדנית ומפלגת האחדות העממית הדמוקרטית הירדנית.

## התנהלות
הקלפיות נפתחו בשעה 07:00, והיו אמורות להיסגר בשעה 19:00. עם זאת, הסגירה הוארכה בשעתיים, וזמן ההצבעה עמד על 14 שעות. ועדת הבחירות העצמאית הכחישה כי הארכת הזמן נבעה מהצבעה נמוכה.

## הערות שוליים

קטגוריה:ירדן: פוליטיקה
קטגוריה:מערכות בחירות פרלמנטריות באסיה
ירדן
קטגוריה:2020 באסיה
מרי רוס קלברט

**מרי רוס קלברט** (באנגלית: **;** 20 ביוני 1884 – 25 ביוני 1974) הייתה אסטרונומית ומחשבת אמריקאית. רוב חייה עבדה אצל דודה, האסטרונום אדוארד אמרסון בָּרנרד, מאחר שדרכן של נשים בתחומי המדעים הייתה חסומה. עבודתה העיקרית התפרסמה תחת שמו של דודה, וידועה כקטלוג ברנרד, שבו כ-300 ערפיליות אפלות הממוקמות בין זרוע אוריון לזרוע קשת. 

## קורות חיים
### ראשית חייה
קלברט נולדה בנשוויל, טנסי, להוריה, אליס רוזמונד (Alice Rosamond) ואבנעזר קלברט (Ebenezer calvert) שהיגר לארצות הברית מאנגליה. היא הייתה הבת הבכורה מתוך ארבע בנות. אחותו הגדולה של אביה, רודה (Rhoda), התחתנה עם אסטרונום מפורסם בשם אדוארד אמרסון בָּרנרד, אשר התפרסם בזכות תגליותיו על תנועתו של כוכב ברנרד. הוריה של מרי רחשו לו כבוד וקראו לאחותה של מרי על שמו - אליס ברנרד קלברט. 

לאביה של קלברט היה סטודיו לצילום בנשוויל שבו עבד עם אחיו הצעיר, שם עבדה מרי קלברט לאחר פרישתה.

### עבודתה
בשנת 1905 בהיותה בת 21, התחילה קלברט לעבוד במצפה הכוכבים "יירקס (שבו למד לתואר שני ושלישי גם אדווין האבל). דודה, אשר היה גם פרופסור באוניברסיטת שיקגו, שכר אותה לעבודה כעוזרת ומחשבת, והיא התגוררה בביתו.

לאחר מותו של ברנרד בשנת 1923 היא הפכה לאוצרת של אוסף הצילומים השייך למצפה "יירקס" ונשארה לעבוד כעוזרת בכירה עד לפרישתה בשנת 1946.

קלברט עבדה יחד עם ברנרד על סיווג והגדרת עצמים אפלים בשביל החלב, והעבודה הסתיימה רק לאחר מותו של ברנרד. בעזרת מנהל מצפה הכוכבים, ורדווינג ב פרוסט יכלה קלברט לפרסם את הממצאים, ואף על פי שהיא הייתה זו שעשתה את רוב החישובים, הטבלאות, ההערות, והסימונים, העבודה נקראה על שמו של ברנרד. היא  פורסמה בשני כרכים שביחד מכילים 352 ערפיליות אפלות, מתוכן שלוש נוספו רק בהמשך מאחר שבתחילה פסלו אותן בטעות.

בשנת 1934 קלברט ופרנק אלמור רוס (Frank Elmore Ross) הוציאו לאור מחקר צילומי בשם "האטלס של שביל החלב הצפוני" (Atlas of the Northern Milky Way) אשר היה מבוסס על צילומיו של רוס.

### לאחר פרישתה
לאחר פרישתה מעבודתה בשנת 1946 היא לא קיבלה פנסיה. היא חזרה לסטודיו הצילום המשפחתי, שאז כבר היה שייך לאחותה, שם היא עבדה במשרה חלקית עד שנפטרה בשנת 1974.

## קישורים חיצוניים

## הערות שוליים

קטגוריה:אמריקאים ילידי טנסי
קטגוריה:נאשוויל: אישים
קטגוריה:אסטרונומיות אמריקאיות
קטגוריה:אסטרונומים אמריקאים
קטגוריה:אמריקאיות שנולדו ב-1884
קטגוריה:אמריקאים שנולדו ב-1884
קטגוריה:אמריקאיות שנפטרו ב-1974
קטגוריה:אמריקאים שנפטרו ב-1974
Love (סרט)

**"Love"** הוא סרט קומדיה מלודרמטי רוסי, בבימויו של איגור טברדוחלבוב. הסרט הופץ ברוסיה ב-11 בפברואר 2021.

## תקציר העלילה
המקום הטוב ביותר לבלות בו את החופשה ב-14 בפברואר הוא מלון האהבה. ושוב, דלתותיו פתוחות לכל מי שרוצה שיום האהבה יהפוך למיוחד, שחולם להאמין שוב באהבה, או לפחות לא להיות לבד.

אחרי 40 שנה של מסיבות, חברי כיתה לשעבר נפגשים במסעדה והרגשות הישנים מתעוררים מחדש במרץ מחודש. בעל קנאי מנסה להיכנס לכל החדרים בקומה כדי למצוא את אשתו הנעדרת; בלש פרטי ולקוחו מארגנים מופע ריגול עם האזנות סתר במטרה לחשוף את הבעל הנבל; משרתת, עולה מאוזבקיסטן, בוחרת בין אהבה לחבר שלה לבין כסף מאימו, שיינתן תמורת חזרתה המיידית הביתה; סטודנט צנוע שחולם להיות גבר תוך שעה אחת בלבד לעולם לא יהיה אותו דבר לאחר שיפגוש את פרפר הלילה הכי מדובר בעיר.

## שחקנים ודמויות
* סרגיי סבטלאקוב – בוריס
* טימור באטרודינוב – יורי
* יאן צפניק – קונסטנטין
* קמיל לרין – איגור
* אנטולי בלי – מקסים
* מריה מירונובה – אולגה
* קסניה סובצ'ק – הופעת קמע בתפקיד עצמה
* יורי סטויאנוב

## הפקה והפצה
הצילומים החלו ב-22 בספטמבר 2020 במוסקבה. קדימון רשמי ראשון יצא בסוף דצמבר 2020. ב-3 בפברואר 2021, הקרנת הבכורה של הסרט התקיימה בקולנוע במוסקבה "אוקטובר". הסרט יצא לאקרנים ב-11 בפברואר 2021.

## קישורים חיצוניים

## הערות שוליים

קטגוריה:סרטים ברוסית
קטגוריה:ערוץ CTC: סרטים
קטגוריה:סרטי 2021
קטגוריה:סרטי קומדיה רוסיים
קטגוריה:סרטי קומדיה רומנטית
קטגוריה:סרטי דרמה רוסיים
קטגוריה:סרטי דרמה רומנטית
הר מונטיגל

**הר מונטיגל** (באנגלית: **Mount Monteagle**) הוא פסגה גבוהה וחדה, ברכס מאונטניר, באזור חוף בורכרווינק של ארץ ויקטוריה, שבאנטארקטיקה.

גובהו של ההר 2,780 מטרים מעל פני הים; והוא ההר ה-457 בגובהו באנטארקטיקה.

ההר ממוקם 9 קילומטרים מצפון לכף סיבולד.

ההר מתנשא מעל קרחון הטייס (קרחון אביאיטור) שממערב לו, ומעל הקרקס הקרחוני הגדול של קרחון פארקר, שממזרח לו.

## היסטוריה
### גילוי ומיפוי ההר

ההר התגלה בינואר 1841, על ידי סר ג'יימס קלארק רוס.

### מקור השם

רוס נתן להר את שמו.

רוס קרא להר על שמו של תומאס ספרינג רייס, הברון מונטיגל הראשון מברנדון (Thomas Spring Rice, 1st Baron Monteagle of Brandon), שכיהן בתפקיד שר האוצר של בריטניה בין השנים 1835 עד 1839.

## לקריאה נוספת

• United States. Defense Mapping Agency. Hydrographic Center, **[https://books.google.co.il/books?id=XS0ibKr4FU0C&pg=PA231&lpg=PA231&dq=%22Mount+Monteagle%22&source=bl&ots=6UMhIBJibM&sig=ACfU3U102XyTVTYvu1AlFOdye9KdVyv1vw&hl=en&sa=X&ved=2ahUKEwjBzqeAmOruAhUzShUIHUVxBWw4HhDoATAAegQIBBAC#v=onepage&q=%22Mount%20Monteagle%22&f=false Sailing Directions for Antarctica: Includes Islands South of Latitude 60°]**, P 231

• United States. Defense Mapping Agency. Hydrographic Center, **[https://books.google.co.il/books?id=gooNAQAAIAAJ&pg=PA189&lpg=PA189&dq=%22Mount+Monteagle%22&source=bl&ots=h8nqA0ek4Z&sig=ACfU3U3HJO9zNLAF3JCoOdEZrIj12iwJEQ&hl=en&sa=X&ved=2ahUKEwjBzqeAmOruAhUzShUIHUVxBWw4HhDoATABegQIAxAC#v=onepage&q=%22Mount%20Monteagle%22&f=false Sailing Directions for Antarctica: Including the Off-lying Islands South of Latitude 60°]**, P 189

• Belluso, Elena & Lanza, Roberto. (1996), **[https://www.researchgate.net/publication/248620237_Palaeomagnetic_results_from_the_middle_Tertiary_Meander_Intrusives_of_northern_Victoria_Land_East_Antarctica Palaeomagnetic results from the middle Tertiary Meander Intrusives of northern Victoria Land, East Antarctica]**, Antarctic Science - ANTARCT SCI. 8. 10.1017/S0954102096000107

• Luigi Dallai ; Claudio Ghezzo ; Antonio Longinelli, **[https://pubs.geoscienceworld.org/gsa/geology/article-abstract/29/10/931/191891/Fossil-hydrothermal-systems-tracking-Eocene Fossil hydrothermal systems tracking Eocene climate change in Antarctica]**, Geology (2001) 29 (10): 931–934. https://doi.org/10.1130/0091-7613(2001)0292.0.CO;2

## קישורים חיצוניים
* הר מונטיגל באתר הסקר הגאולוגי של ארצות הברית
* הר מונטיגל באתר הגאזט האנטארקטי של ממשלת ניו זילנד
* הר מונטיגל באתר הגאזט האנטארקטי של ממשלת אוסטרליה
* הר מונטיגל באתר הגאזט האנטארקטי המשווה SCAR של ממשלת אוסטרליה
* הר מונטיגל באתר peakery (מרחקים לאתרים סמוכים)
* הר מונטיגל באתר peakbagger

## הערות שוליים

מונטיגל
מונטיגל
מונטיגל
הת'ר קנוטסון

**הת'ר קנוטסון** (באנגלית: **Heather Knutson**) היא אסטרו-פיזיקאית ופרופסור במכון הטכנולוגי של קליפורניה. (California Institute of Technology). מחקרה עוסק במדעים גאולוגיים ובחקר כוכבים וחלל

תומפסון חוקרת כוכבי לכת ואת ההרכב והצורה שלהם ואף זכתה בפרס The American Astronomical Society's Newton Lacy Pierce Prize in Astronomy על מחקרה על אטמוספירות בכוכבי חוץ.

ממוזער|קנוטסון בשנת 2018 (Jet Propulsion Laboratory.)

## קריירה אקדמית
קנוטסון למדה לקראת התואר הראשון שלה באוניברסיטת ג'ונס הופקינס, ובד בבד עבדה כמתמחה בחצי משרה במוסד המדעי לחלל (Space Telescope Science Institute) . בשנת 2004 סיימה קנוטסון את התואר הראשון שלה (B.Sׂ) בפיזיקה כמצטיינת דיקן וכמצטיינת האוניברסיטה באוניברסיטת ג'ונס הופקינס בבולטימור, מרילנד.

בשנת 2009 הגישה קנוטסון את הדוקטורט שלה באסטרונומיה באוניברסיטת הרווארד, שם כתבה גם את עבודת התזה שלה:(“Portraits of Distant Worlds: Characterizing the Atmospheres of Extrasolar Planets,”) יחד עם פרופסור דוד קרבונאו.

לאחר סיום הדוקטורט, הייתה עוזרת הוראה במשך שנתיים בחוג לאסטרונומיה באוניברסיטת ברקלי שבקליפורניה

## תחום המחקר
השאלה המרכזית אותה חוקרת קנוטסון, היא לאיזה ציוד יזדקק נוסע קוסמי היוצא למסע, ובמחקרה היא עוסקת בלמידה על מזג האוויר בכוכבי לכת מחוץ למערכת השמש. קנוטסון היא המטאורולוגית הראשונה בהיסטוריה שמחקרה עוסק באקלים הקיים בכוכבי הלכת מחוץ למערכת השמש הראשונה. היא מגלה את הטמפרטורה המצויה שם, את מזג האוויר, ואפילו את תרכובת האטמוספירה.

על מנת ללמוד ולהסיק על המטאורולוגיה של כוכבי הלכת הקיימים מחוץ למערכת השמש משתמשת קנוטסון בניתוח הבהירות האינפרה-אדומה של פני השטח של כוכב הלכת. פליטות אינפרה-אדומות בהירות יותר מצביעות על כך שהגז האטמוספירי של כוכב הלכת הוא חם יותר, בעוד פליטות עמומות מצביעות על טמפרטורות נמוכות יותר.

מיפוי פרופיל הבהירות מאפשר לקנוטסון לייצר מפת טמפרטורה בסיסית של כוכב הלכת ממנה היא יכולה להסיק את תבניות מזג האוויר. טמפרטורות אחידות פירושן שאטמוספירת כוכב הלכת מוכת רוח. מעבר לכך, מיקומם של אזורים חמים וקרים מצביע על כמה מהירות או איטיות הרוחות באותו אזור ספציפי.

עד כה, התבוננה קנוטסון בכוכבי הלכת הגדולים והגזיים המוכרים ככוכבי לכת דמויי צדק חמים, הנעים במסלול לווייני קרוב לכוכביהם.

לרבים יש אטמוספירות שונות מאלה המצויות במערכת השמש שלנו; לאחד לפחות יש עננים המורכבים ממינרלים המצויים על כדור הארץ רק בסלעים.

בסופו של דבר, מטרתה של קנוטסון היא הרחבת הטכניקה בה מסתכלים על כוכבי לכת קטנים וקרים יותר שהם סלעיים ברובם, אשר חלקם אולי קריר מספיק כדי שימצאו בהם מים נוזליים.

## פרסים

* Presidential Early Career Award for Scientists and Engineers 2015-2017
* National Science Foundation CAREER (Faculty Early Career Development) Award	2016
* Newton Lacy Pierce Prize in Astronomy, American Astronomical Society 2015
* Alfred P. Sloan Research Fellow in Physics	2015
* Annie Jump Cannon Award in Astronomy, American Astronomical Society 2013
* Harvard-Smithsonian Center for Astrophysics, Bart J. Bok Prize	2012
* Harvard University Fireman Graduate Fellowship	2009
* Harvard Merit Fellowship 2008
* National Science Foundation Graduate Research Fellowship	2004


## קישורים חיצוניים

## הערות שוליים

קטגוריה:אסטרופיזיקאיות
קטגוריה:בוגרות אוניברסיטת ג'ונס הופקינס
קטגוריה:בוגרי אוניברסיטת ג'ונס הופקינס
קטגוריה:נשים זוכות פרסים: מדע וטכנולוגיה
קטגוריה:זוכות פרס אנני ג'אמפ קאנון
שרה גפי

**שרה גפי** (****; 1770–1852) הייתה מהנדסת וממציאה באנגליה במאה ה-19 ועזרה בהקמה של .

## ביוגרפיה
שרה גפי נולדה בשם שרה מריה ביץ' בשנת 1770 בברמינגהם למשפחה עשירה שעסקה בסחר בפליז. ב-1795 עברה לבריסטול והתחתנה עם סמואל גפי איש עסקים שעסק גם כן בתחום הפליז והברזל. בתחילת הנישואים שלה, גפי עבדה ביחד עם בעלה בעסקיו. בשנים הללו סמואל הוציא כמה פטנטים שעסקו בייצור מסמרים שעזרו למנוע היצמדות של בלוטי-ים לספינות, עסק שהפך אותו ואת גפי למאוד עשירים.

בו בזמן גפי גידלה שישה ילדים והוציאה כמה סיפורים לילדים. בנוסף, גפי עסקה באותו הזמן בחייה המקצועיים והוציאה מספר פטנטים משלה.

ב-1830 סמואל בעלה נפטר, ולאחר 7 שנים היא התחתנה מחדש עם צ'ארלס קוט. נישואיה השניים היו הנושא של ביקורת רבה בתקופה, מאחר שצ'ארלס היה צעיר ממנה ב-30 שנה. צ'ארלס הרבה להמר ובזבז את הכסף של גפי במהירות. בעקבות זאת ובגלל סיבות אחרות בסוף חייה לא נשאר לה ההון המוקדם שצברה אך עדיין המשיכה להחזיק בהרבה השקעות בתחומים שונים.

דוגמה חשובה להשקעותיה היא הרכבת המערבית הגדולה שתוכננה על ידי איזמבארד קינגדום ברונל אותו פגשה ככל הנראה במהלך עבודתה על הגשר בקליפטון ושהיה גם שותף עסקים עם בנה תומאס.

ב-1852 גפי נפטרה בגיל 72 ונאמר שחוכמתה לא נעלמה גם בזקנתה.

## הגשר בקליפטון
בשנת 1811 גפי הוציאה פטנט שקשור לבנייה של גשרים תלויים. הפטנט של גפי היה משמעותי ביצירת העיצוב המודרני של גשרים תלויים, אך לא היה פורץ דרך. בזמן הזה גפי עבדה על תכנון של גשר מעל נהר האייבון שידוע בשם גשר קליפטון על שם העיר שלידו. גפי לא קיבלה תמיכה מספקת על מנת לבנות את הגשר בזמנה. כמה שנים לאחר מכן ב-1820 החלה תחרות עיצוב לגשר שייבנה, אך העיצוב של גפי לא נבחר. מי שכן זכה היה איזמבארד קינגדום ברונל שהיה מקורב לגפי. גפי ככל הנראה הכירה את ברונל לא מעט זמן וככל הנראה חלק מרעיונותיה הגיעו אליו והשפיעו על התכנון שלו. בנוסף גפי עבדה קשה על מסע הפרסום של הגשר ותרמה חלק מהכסף שהלך לבנייתו. גפי לא תכננה את הגשר בקליפטון, אך תרמה רבות להקמתו.

ב-2016 יצא הערך שלה במילון אוקספורד לביוגרפיות אנגליות, שבו שויך לה בטעות התכנון של הגשר בקליפטון. המידע השגוי שאמר שגפי תכננה את הגשר הארוך ביותר בתקופה בזמן שהייתה אמא לשישה ילדים היה סיפור טוב ולכן התפשט מאוד מהר. מאוחר יותר, הערך תוקן, אך השמועה השגויה שגפי תכננה את הגשר בקליפטון עדיין נפוצה.

## פעילותיה האחרות
גפי הייתה פעילה מאוד בחברה ועסקה בהמצאות רבות במטרה של שיפור איכות החיים. בשנת 1811, גפי כתבה מכתב לארתור יאנג שהיה מזכיר הוועדה לחקלאות, שבו היא מציעה תוכנית שבה ייצרו דשן לחקלאות מערמות צואה שהצטברו בצדדים של דרכים ופגעו בנוחות של השימוש בדרך. זו דוגמה טובה לאופי הפעיל של גפי שאומנם לא המציאה את הדברים הכי יוצאי דופן, אך ידעה להוציא לפועל את הפרויקטים הקטנים שלה בצורה שתרמה רבות לקהילה. באותה שנה גפי גם כתבה ללורד של ליברפול על התכנון מחדש של שוק הבשר בלונדון על מנת למנוע סכנות בריאותיות והתאכזרות לחיות.

בנוסף לפעולות החברתיות, גפי עבדה גם על המצאת פתרונות לבעיות מינוריות שגרמו בעיקר לחוסר נוחות. למשל בשנת 1812 הוציאה פטנט לקומקום שנועד לבשל ביצים ולחמם טוסט בנוסף לשתייה. גם לאחר שהתאלמנה המשיכה להוציא פטנטים הנוגעים בעיקר בשיפור איכות החיים לעקרות בית ביניהם, פמוט שמאפשר לנר לבעור לזמן ארוך יותר, בידוד לתנור בישול שכולא את החום בפנים ומקטין את חימום הסביבה, ותנור נייד.

## הערות שוליים

קטגוריה:מהנדסים אנגלים
קטגוריה:נשים אנגליות
קטגוריה:ילידות 1770
קטגוריה:מהנדסות בריטיות
קטגוריה:נפטרות ב-1852
יגואר XE

**יגואר XE** (באנגלית: **Jaguar XE**) היא מכונית מנהלים יוקרתית שמיוצרת על ידי יגואר משנת 2015. היא הוצגה בתערוכת הרכב של פריז באוקטובר 2014, והגיעה לישראל בשנת 2015.

## מפרט טכני
היגואר XE כוללת מנוע בנזין I4 צילנדרים בנפח 2.0 ליטרים המספק כ-200 כוחות סוס ב-5,500 סיבובים לדקה. תיבת ההילוכים אוטומטית בעלת שמונה הילוכים. המכונית מאיצה מ-0 ל-100 קילומטרים לשעה בתוך 7.7 שניות ומגיעה למהירות מרבית של 237 קילומטרים לשעה.

## מתיחת פנים שנת 2019
בשנת 2019 עברה היגואר XE מתיחת פנים, שכללה הוספת טכנולוגיות חדשות לפנים המכונית אך המנוע נשאר אותו מנוע מלפני מתיחת הפנים. המתיחת פנים הגיעה לישראל בשנת 2019.

### עדכון טכנולוגי ב-2021
בשנת 2021 יגואר הציגה עדכון טכנולוגי ל-XE, שכלל הוספת טכנולוגיות חדשות לפנים המכונית ומנוע טורבו דיזל I4 צילנדרים בנפח 2.0 ליטרים בהספק של 250 כוחות סוס או 300 כוחות סוס. תיבת ההילוכים היא אוטומטית בעלת שמונה הילוכים. המכונית מאיצה מ-0 ל-100 קילומטרים לשעה בתוך 6.7 שניות או 5.9 שניות.

## גלריה

File:2017 Jaguar XE Portfolio Diesel Automatic 2.0 Rear.jpg|יגואר XE לפני מתיחת הפנים
File:2019 Jaguar XE S Automatic 2.0.jpg|יגואר XE אחרי מתיחת הפנים


## קישורים חיצוניים

## הערות שוליים

קטגוריה:מכוניות מנהלים
קטגוריה:כלי רכב בריטיים
קטגוריה:כלי רכב המיוצרים בסין
קטגוריה:כלי רכב המיוצרים בהודו
קטגוריה:דגמי מכוניות שהושקו ב-2014
טרמינל הנהר הצפוני

**טרמינל הנהר הצפוני** (ברוסית: **Северный речной вокзал**, בתעתיק מדויק: **סברני רצ'נוי ווקזל**) הוא אחד משני טרמינלי נוסעים במוסקבה.

בניין הטרמינל נבנה בסגנון אדריכלות "סטלינסקי אמפיר"  ונחשב לאתר אדריכלי בעל חשיבות אזורית. המתחם נבנה כחלק מפרויקט תעלת מוסקבה במהלך שנות ה-30 של המאה ה-20. כמו יתר אתרי התעלה הוא נבנה על ידי אסירי גולאג. הבנייה החלה בשנת 1933 והסתיימה בשנת 1937.

במרכז הבניין מגדל בגובה של 75 מ'. מעל המגדל הותקן צריח מחודד באורך של 27 מ'. לפי התכנון, הוא היה יורד בתקופות החורף כאשר אין תנועת אוניות. חזית הבניין מעוטרת ב-24 יצירות פורצלן בקוטר 1.5 מ' של נטליה דנקו. הן מתארות את הצלחותיו של השלטון הסובייטי. אורך הבניין כ-150 מ', ושטחו 42 אלף מ"ר. חלקו הפנימי של הבניין מחולק למספר מתחמים, הכוללים אולם נוסעים ואת המתחם המרכזי, שבו היה מוצב בעבר פסל גדול של יוסיף סטלין. בצדדים הוקמו רוטונדות הכוללות מזרקות.

סביב הבניין נבנה פארק בשטח 500 דונם. במקור הוצבו בפארק 14 פסלים ומזרקות שלא שרדו עד היום. בשנת 1960 הותקן בפארק פסל לכבוד אלכסיי קרילוב, פרי עבודתו של לב קרבל.

הטרמינל ממוקם ברובע לבוברז'ני במחוז הצפוני של העיר מוסקבה. עם הזמן ולאור הקטנת השימוש במתחם, הגיע הבניין למצב ירוד. בשנת 2009 נסגר המתחם לצורך שיפוצים, שהחלו רק בשנת 2018. ב-5 בספטמבר 2020 נפתח הטרמינל מחדש לאחר שיפוצים.

לאחר הפתיחה מחדש הפך המתחם לאתר תיירותי פופולרי. תוך שנה ביקרו בו כ-1.5 מיליון אנשים.

## גלריה

קובץ:20230506 Moscow North river terminal 03.jpg
קובץ:20230701 Khimki reservoir view 16.jpg
קובץ:20230406 Moscow North river terminal 03.jpg
קובץ:20210518 Moscow North River Terminal territory 06.jpg
קובץ:20230410 Moscow North river terminal 02.jpg
קובץ:Набережная Северного речного вокзала.jpg
קובץ:Ivan Efimov — Fountain "Dolphins".jpg
קובץ:Lev Kardashov — Fountain "Wild geese".jpg


## ראו גם
* טרמינל הנהר הדרומי
* פארק של טרמינל הנהר הצפוני 

## קישורים חיצוניים

* 

קטגוריה:מוסקבה: תחבורה
קטגוריה:מוסקבה: מבנים
קטגוריה:רוסיה: נמלים
עונת 2017/2018 בליגה הלאומית בכדורגל נשים

**עונת 2017/2018 ב[[הליגה הלאומית בכדורגל נשים|ליגה לאומית בכדורגל נשים]]** הייתה העונה ה-9 בליגת המשנה בכדורגל נשים בישראל, תחת אחריות הההתאחדות לכדורגל בישראל. העונה הסדירה נפתחה ב-17 באוקטובר 2017 והסתיימה ב-22 באפריל 2018. לעונה זו נרשמו 8 קבוצות אך בסופו של דבר לקחו בה חלק 7 קבוצות בלבד.

בנות סכנין שנשרה מליגת העל נרשמה לליגה אך בסופו של דבר התפרקה ולא לקחה חלק בעונה זו. הפועל כפר סבא חדלה להתקיים לאחר עונה אחת ולא נרשמה לליגה. מכבי בנות עמק חפר והפועל בנות פרדסיה הוקמו והצטרפו לליגה. גם בית"ר בנות עירוני מעלה אדומים הצליחו להעמיד קבוצה ונרשמו לליגה.

כיוון שנרשמו 8 קבוצות, התכנית הייתה לקיים שני סיבובים בני 7 מחזורים כל אחד - 14 מחזורים בסך הכל. לאחר מכן יחולקו הקבוצות לפלייאוף עליון ותחתון, כשבכל אחד 4 קבוצות, במסגרתו תשחק כל קבוצה מול המתחרות בפלייאוף עוד שני משחקים (בית וחוץ), כלומר עוד 6 משחקים. בסך הכל כל קבוצה הייתה אמורה לשחק 20 משחקים. הקבוצה שתסיים ראשונה בפלייאוף העליון תעפיל לליגה הראשונה והקבוצה השנייה תתמודד מול השלישית בפלייאוף התחתון בליגת העל על הזכות לשחק בליגה הראשונה.

בפועל, בעקבות התפרקות בנות סכנין, שיחקו במסגרת שני הסיבובים הראשונים 12 משחקים בלבד. קבוצות הפלייאוף העליון שיחקו עוד 6 משחקים אך קבוצות הפלייאוף התחתון שיחקו עוד 4 משחקים בלבד. בסה"כ שיחקו קבוצות הפלייאוף העליון 18 משחקים וקבוצות הפלייאוף התחתון 16 משחקים בלבד.

הפועל באר שבע סיימה ראשונה ועלתה לליגת העל.

בנות אילת סיימה שנייה אך הפסידה במשחק המבחן מול בנות נתניה מליגת העל ונשארה בליגה הלאומית.

## טבלת הליגה הסדירה בסיום הסיבוב השני

## טבלאות הליגה הסדירה בסיום העונה
### טבלת הפלייאוף העליון בסיום העונה

### טבלת הפלייאוף התחתון בסיום העונה

## מלכת השערים

## ראו גם
* גביע המדינה בכדורגל נשים 2017/2018

## קישורים חיצוניים
* עונת 2018–2017 בליגה לאומית בכדורגל נשים, באתר ההתאחדות לכדורגל בישראל

קטגוריה:תחרויות כדורגל ב-2017
קטגוריה:תחרויות כדורגל ב-2018
קטגוריה:2017 בישראל: כדורגל
קטגוריה:2018 בישראל: כדורגל
קטגוריה:ישראל: תחרויות כדורגל נשים
נפתלי תמיר

**נפתלי (נתי) תמיר** (נולד ב-11 בדצמבר 1944) הוא דיפלומט ישראלי שכיהן כשגריר ישראל באוסטרליה, ניו זילנד, פינלנד, ליטא, פיג'י ופפואה גינאה החדשה.

## ביוגרפיה
נפתלי תמיר נולד ב-11 בדצמבר 1944 ברמת גן. הוא מילא מספר תפקידים דיפלומטיים במשלחות ישראל בטוקיו, וושינגטון די. סי. ושטרסבורג ומשנת 1999 ועד שנת 2000 כיהן כשגריר ישראל בפינלנד.

בינואר 2005 הוא מונה לשגריר ישראל באוסטרליה ובמקביל שימש גם כשגריר לא-תושב בניו זילנד, פיג'י ופפואה גינאה החדשה המינוי לתפקיד השגריר בניו זילנד התרחש רק באוגוסט 2005 לאחר סיום המשבר הדיפלומטי החריף ששרר בין ישראל לניו זילנד בעקבות תפיסתם של שני סוכני מוסד לכאורה ושליחתם לכלא ב-2004 לאחר שניסו להשיג דרכון ניו זילנדי בדרכי מרמה, במה שנודע כ-"פרשת הדרכונים". ישראל התנצלה בפני ניו זילנד ותמיר הגיש את כתב האמנתו לראש ממשלת ניו זילנד, הלן קלארק בבניין הממשלה בבירה ולינגטון ובכך תם סופית המשבר. תפקידים אלו מילא עד שנת 2007.

במהלך כהונתו כשגריר באוסטרליה התפרסם תמיר לאחר אמירה שנויה במחלוקת שאמר בראיון לעיתון הארץ, ובה אמר בין השאר כי "אסיה היא ביסודה יבשת של גזע צהוב. אוסטרליה וישראל אינן שייכות לו - אנחנו שייכים ביסודנו לגזע הלבן" וכי "ישראל ואוסטרליה הן כאחיות באסיה. אנחנו שוכנים באסיה בלי מאפיינים אסיאתיים, עורנו לא צהוב ועינינו אינן מלוכסנות". תמיר הכחיש את האמירות. מאוחר יותר נוקה מכלל אשמה על ידי בדיקה פנימית שנערכה במשרד החוץ.

בנוסף כיהן כשגריר ישראל בליטא וכממונה על היחסים בלטביה בתחילת העשור השני של המאה ה-21.

## קישורים חיצוניים

## הערות שוליים

קטגוריה:שגרירי ישראל בניו זילנד
קטגוריה:שגרירי ישראל באוסטרליה
קטגוריה:שגרירי ישראל בפינלנד
קטגוריה:שגרירי ישראל בליטא
קטגוריה:שגרירי ישראל בלטביה
קטגוריה:ישראלים שנולדו ב-1944
שעון מוסקבה

**שעון מוסקבה** (ברוסית: **Московское время**) הוא אזור זמן בו שוכנת בירת הפדרציה הרוסית - העיר מוסקבה.

אזור הזמן פועל ברוב אזורי החלק האירופי של רוסיה. מ-26 באוקטובר 2014 זה תואם את אזור זמן UTC + 3, מ־27 במרץ 2011 ל־25 באוקטובר 2014 זה תאם את אזור זמן UTC + 4.

זמן מוסקבה משמש לתזמון רכבות, ספינות וכו' ברחבי רוסיה, אך נסיעות מטוס מתוזמנות לפי זמן מקומי. ברוסיה מכריזים לעיתים קרובות בתחנות הרדיו כזמן מוסקבה. תיאורים של אזורי זמן ברוסיה מבוססים לרוב על זמן מוסקבה ולא על זמן אוניברסלי מתואם. לדוגמה, יקוטסק (UTC + 09: 00) אמור להיות MSK + 6 ברוסיה.

בתקופת ברית המועצות, רפובליקות סובייטיות שממקמות בחלק האירופי של ברית המועצות פעלו לפי "שעון מוסקבה". לאחר התפרקות ברית המועצות הן עברו לזמן בהתאם להחלטות שהתקבלו על ידי הממשלות. רק בלארוס המשיכה להתנהל לפי "שעון מוסקבה".

לאחר פלישת רוסיה לאוקראינה שטחים שנמצאים בשליטה רוסית עברו ל"זמן מוסקבה". 

## קישורים חיצוניים
* חוק לחישוב הזמן (רוסיה) 

קטגוריה:מוסקבה
קטגוריה:זמן
כף סיבולד (אנטארקטיקה)

**כף סיבולד** או **קייפ סיבולד** (באנגלית: **Cape Sibbald**) היא לשון יבשה מצוקית, באזור חוף בורכגרווינק של ארץ ויקטוריה, שבאנטארקטיקה.

הכף ממוקמת בגבול הדרום-מרבי של מפרץ ליידי ניונס.

הכף מהווה את הקצה הדרום-מערבי של רכס מאונטניר, וממוקמת בשפכו של קרחון הטייס (קרחון אביאיטור).

דפנות הכף הם מצוקים תלולים. גובהו של הכף 600 מטרים מעל פני הים.

## היסטוריה
### גילוי הכף

הכף התגלתה לראשונה, ממרחק, בפברואר 1841, על ידי סר ג'יימס קלארק רוס.

### מקור השם

רוס נתן לכף את שמה.

הכף נקראת על שמו של לוטננט ג'ון סיבולד (John Sibbald), ששירת באוניה "ארבוס" - אחת משתי האוניות ששימשו את משלחתו של רוס.

## לקריאה נוספת

• United States. Defense Mapping Agency. Hydrographic Center, **[https://books.google.co.il/books?id=XS0ibKr4FU0C&pg=PA231&lpg=PA231&dq=%22Cape+Sibbald%22&source=bl&ots=6UMhIBIgbH&sig=ACfU3U3xvmXuMoyqs19h_P7h0_VueN9GaA&hl=en&sa=X&ved=2ahUKEwiOttXBk-ruAhX5QhUIHXapA9I4ChDoATADegQIBBAC#v=onepage&q=%22Cape%20Sibbald%22&f=false Sailing Directions for Antarctica: Includes Islands South of Latitude 60°]**, P 231

• United States. Defense Mapping Agency. Hydrographic Center, **[https://books.google.co.il/books?id=gooNAQAAIAAJ&pg=PA189&lpg=PA189&dq=%22Cape+Sibbald%22&source=bl&ots=h8nqA0di4U&sig=ACfU3U1-qezWPFO4saoN-0gMZGp8M_jYEQ&hl=en&sa=X&ved=2ahUKEwiOttXBk-ruAhX5QhUIHXapA9I4ChDoATAIegQICRAC#v=onepage&q=%22Cape%20Sibbald%22&f=false Sailing Directions for Antarctica: Including the Off-lying Islands South of Latitude 60°]**, P 189

## קישורים חיצוניים
* כף סיבולד באתר הסקר הגאולוגי של ארצות הברית
* כף סיבולד באתר הגאזט האנטארקטי של ממשלת ניו זילנד
* כף סיבולד באתר הגאזט האנטארקטי המשווה SCAR של ממשלת אוסטרליה
* מזג אוויר נוכחי מעודכן בכף סיבולד
** תחזית מזג אוויר עדכנית ארוכת טווח עבור כף סיבולד
** נתוני מזג אוויר היסטוריים עבור כף סיבולד
** סטטיסטיקות מזג אוויר עבור כף סיבולד

## הערות שוליים

סיבולד
סיבולד
רופא כפרי (סרט)

**קפקא: רופא כפרי** (ביפנית: **カフカ 田舎医者, Kafuka: Inaka Isha**; בגרמנית: **Franz Kafka – Ein Landarzt**) הוא סרט אנימה-קצר משנת 2007, שיצר האנימטור קוג'י יאמאמורה .

הסרט מהווה פרשנות ישירה לסיפורו הקצר של פרנץ קפקא "רופא כפרי". הוא מדובב על ידי שחקני תיאטרון קיוגן  של בית שיגיאמה.

## עלילה

הסרט נצמד לעלילה המקורית מילה במילה, כאשר הסיפור המקורי מוצג בקריינות והאנימציה מוסיפה נופך פרשני סוריאליסטי לנאמר.

## פרסים
הסרט זכה במספר פרסים, כולל פרס Ōfuji Noburō  לשנת 2008 מטעם הסרטים של מיניצ'י והפרס הגדול לשנת 2007 בפסטיבל האנימציה הבינלאומי באוטווה. בשנת 2008 הוא נכלל בתוכנית Animation Show of Shows.

## קישורים חיצוניים
*  

* רופא כפרי, באתר ANN 

## הערות שוליים

קטגוריה:סרטי אנימה
קטגוריה:סרטים מבוססי סיפורים קצרים
קטגוריה:פרנץ קפקא
קטגוריה:סרטים ביפנית
קטגוריה:סרטי 2007
קטגוריה:סרטי אנימה מ-2007